
RAPORT DE SPECIALITATE
privind aprobarea documentației tehnico-economice revizuite, a indicatorilor tehnico-economici - faza PT şi a Devizului General  pentru obiectivul de investiții „Reabilitare termică imobil, Str.Felix, nr. 23 , bl. 75”


Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre  privind  aprobarea documentației tehnico-economice revizuite, a indicatorilor tehnico-economici - faza PT şi a  Devizului General pentru obiectivul de investiții „Reabilitare termică imobil, Str.Felix, nr. 23 , bl. 75”,
      
 Facem următoarele precizări:


Prin Hotărârea nr. 347/15.09.2017 modificată și completată  prin Hotărârea nr. 599 din 16.11.2018  respectiv Hotărârea nr. 164/11.04.2019 , Consiliul Local a aprobat  documentația de avizare a lucrărilor de intervenție, indicatorii tehnico-economici și anexa privind descrierea sumară a investiției pentru obiectivul, „Reabilitare termică imobil, Str.Felix, nr. 23 , bl. 75”.

În cadrul apelului de proiecte POR/2017/3/3.1A/2/7 REGIUNI, Axa prioritară 3, Prioritatea de investiții 3.1, Operațiunea A- Clădiri Rezidențiale, UAT Municipiul Timișoara a depus spre finanţare proiectul „Îmbunătăţirea eficienţei energetice în sectorul rezidenţial prin reabilitarea termică a blocului de locuinţe, Str.Felix, nr. 23 , bl. 75” - cod SMIS 117404. 

Cererea de finanțare și cheltuielile aferente au fost aprobate prin Hotărârea Consiliului Local nr. 581 din data de 16.11.2018,  modificata si completata prin Hotărârea Consiliului Local nr.93/12.03.2019 si prin Hotărârea Consiliului Local nr.158/11.04.2019.

În data de 04.06.2019 a fost semnat contractul de finanțare 4353/04.06.2019 aferent proiectului „Îmbunătăţirea eficienţei energetice în sectorul rezidenţial prin reabilitarea termică a blocului de locuinţe, Str.Felix, nr. 23 , bl. 75” - cod SMIS 117404 între Municipiul Timişoara, în calitate de Beneficiar, Ministerul Dezvoltării Regionale şi Administraţiei Publice, în calitate de Autoritate de Management şi Agenţia pentru Dezvoltare Regională Vest, în calitate de Organism Intermediar.  

În cadrul documentației tehnico-economice, faza DALI, care a stat la baza semnării contractului de finanțare, au fost propuse două scenarii tehnice și anume:

· Scenariul 1 în care se utilizează ca soluție tehnică sistemul cu vată minerală bazaltică;
· Scenariul 2 în care se utilizează ca soluție tehnică sistemul de panouri sandwich cu spumă poliuretanică și tablă din aluminiu.

În urma analizării celor două scenarii tehnice, prestatorul serviciului de proiectare, SC Eurodraft Proiect Design S.R.L, a propus soluția cea mai eficientă din punct de vedere economic - scenariul 2 din DALI, în care se utilizează ca soluție tehnică sistemul de panouri sandwich cu spumă poliuretanică și tablă din aluminiu,  în baza căreia a fost realizat Proiectul tehnic. 

Pentru atribuirea contractului de execuție lucrări pe soluția cu panouri sandwich, au fost organizate 2 proceduri de achiziție publică, care s-au anulat din cauza neprezentării ofertanților. Urmare a neatribuirii contractului de execuție lucrări, prestatorul SC Eurodraft Proiect Design SRL, a propus prin adresa cu numărul de înregistrare SC 2021-27000/29.09.2021, necesitatea revizuirii Proiectului Tehnic cu prima soluție din DALI, respectiv scenariul 1 în care se utilizează ca soluție tehnică sistemul cu vată minerală bazaltică;


În vederea asigurării continuității implementării proiectului, a fost obținut și acordul asociației de proprietari Str.Felix, nr. 23 , bl. 75, cu privire la schimbarea soluției tehnice pe sistemul cu vată minerală bazaltică.


La elaborarea documentației tehnico-economice revizuite s-a ținut cont și de prevederile următoarelor acte normative:

· Ordonanța de Urgență nr. 114/2018 privind instituirea unor măsuri în domeniul investițiilor publice și a unor măsuri fiscal- bugetare, modificarea și completarea unor acte normative și prorogarea unor termene;
· Hotărârea de Guvern nr. 937/2018 pentru stabilirea salariului de bază minim brut pe țară garantat în plată;

 Deoarece prețul la materialele de construcții s-a majorat de la data aprobării documentației tehnico-economice la faza DALI și ținând cont de faptul că ponderea materialelor în prețul final al unei lucrări este semnificativ, prin revizuirea documentației tehnico-economice, prestatorul serviciului de proiectare SC Eurodraft Proiect Design SRL, s-a asigurat că valorile estimate în cadrul documentației economice sunt cât mai apropiate de valorile de piață.

În urma aplicării prevederilor actelor normative menționate mai sus și având în vedere majorarea prețurilor la materialele de construcții, valoarea estimată a lucrărilor de intervenție la faza PT, a crescut față de valoarea estimată a lucrărilor de intervenție la faza DALI.
Astfel, valoarea totală estimată a investiţiei conform devizului general actualizat, este de 831.477,02 lei (inclusiv TVA), din care C+M are valoarea de 722.777,67 lei (inclusiv TVA) față de valoarea totală estimată a investiţiei de 611.519,55 lei  (inclusiv TVA), din care C+M are valoarea de  532.823,11 lei (inclusiv TVA), conform devizului general aprobat prin HCL nr. 164/11.04.2019;

În concluzie,  
PROPUNEM:

- aprobarea documentaţiei tehnico – economice revizuite elaborată la faza PT,  pentru obiectivul de investiții „Reabilitare termică imobil, Str.Felix, nr. 23 , bl. 75”
- aprobarea indicatorilor tehnico-economici ai obiectivului de investiții „Reabilitare termică imobil, Str.Felix, nr. 23 , bl. 75”, conform Anexei 1. 

- aprobarea Devizului General al proiectului în valoare de 831.477,02 lei (inclusiv TVA), conform Anexei 2.
- asigurarea din bugetul local a sumelor suplimentare rezultate în urma revizuirii documentației tehnico-economice faza PT.
Având în vedere prevederile legale expuse în prezentul raport și în conformitate cu Ghidul specific pentru POR 2014-2020, Axa prioritară 3, Prioritatea 3.1, apreciem că Proiectul de hotărâre privind aprobarea documentației tehnico-economice revizuite, a indicatorilor tehnico-economici - faza PT şi a Devizului General pentru obiectivul de investiții „Reabilitare termică imobil, Str.Felix, nr. 23 , bl. 75”, îndeplinește condițiile tehnice pentru a fi supus dezbaterii și aprobării plenului consiliului local. 

